लघुकथा लेखिकाओं की चर्चा की समाप्ति के क्रम में मैं संकोच पूर्वक कहना चाहूँगी कि इन पंक्तियों की लेखिका के भी दो लघुकथा संग्रह–‘अंधेरे के विरुद्ध’ तथा ‘छँटता कोहरा’ अब तक प्रकाश में आ चुके हैं। ‘छँटता कोहरा’ को 2002 ई में ‘डॉ परमेश्वर गोयल लघुकथा शिखर सम्मान’ से सम्मानित भी किया गया था। इसके अतिरिक्त महिला लघुकथाकारों की लघुकथाओं का संकलन ‘कल के लिए’ का संपादन भी किया है। ‘छँटता कोहरा’ का दूसरा संस्करण भी प्रकाशित हो चुका है।